U Nového mlýna

Národná prírodná pamiatka U Nového mlýna o rozlohe 12,6962 ha sa nachádza na pravom brehu Dalejského potoka nad železničnou traťou z Prahy do Rudnej v blízkosti zastávky Holyně. Zahŕňa bývalý lom Prastav a jeho najbližšie okolie na katastrálnom území Hlubočepy a Holyně na území hlavného mesta Prahy v nadmorskej výške 260 až 310 metrov. Geologická charakteristika Na lokalite sa nachádzajú geologické profily v spodnom a strednom devóne, nálezisko skamenelín a spoločenstvá teplomilnej trávnatej a skalnej stepi. Dajú sa tu nájsť početné skameneliny ramenonožcov, lastúrnikov, trilobitov a tentakulitov. Skaly sú tu vápencové - jedná sa tu o sivé jemnozrnné vápence devónskeho pražského súvrstvia. Miestami sú tiež vidieť pruhy pevných, tenko vrstevnatých, šedozelených dalejských bridlíc. Predmet ochrany V opustenom lome Prastav je chránený medzinárodný parastratotyp, pomocný štandard súboru vrstiev, tvoriacich hranicu medzi spodným a stredným devónom (vek približne 397,5 milióna rokov). Táto hranica je definovaná prvým výskytom konodonta Polygnathus costatus partitus. Flóra a fauna Fauna aj flóra je takmer totožná s Prokopským údolím. Veľká časť územia je umelo zalesnená borovicou čiernou a agátom. Na bývalých poliach je výsadba lipy, duba a borovice lesnej. Pri okrajoch skalnej stepi hniezdi jarabica poľná. V súčasnej dobe dochádza k sekundárnej sukcesii územia. Fotogaléria Referencie Pozri aj Zoznam chránených území v Prahe Požáry Opatřilka - Červený lom Iné projekty Commons ponúka multimediálne súbory na tému U Nového mlýna Externé odkazy Vyhláška o chránených prírodných výtvoroch v Prahe (po česky) BioLib.cz (po česky) NPP U Nového mlýna Archivované 2013-11-02 na Wayback Machine (po česky) Plán starostlivosti NPP U Nového mlýna.pdf Archivované 2021-01-17 na Wayback Machine (po česky) NPP U Nového mlýna na webe Pražská príroda (po česky) http://lokality.geology.cz/223 (po česky) Zdroj Tento článok je čiastočný alebo úplný preklad článku U Nového mlýna na českej Wikipédii.